นปช. แถลงภาพรวมการชุมนุมใน กทม. 12 มีนา เคลื่อนพลทั้งแผ่นดิน
คนเสื้อแดง เริ่มด้วยเวทีย่อย 6 จุดทั่ว กทม. เริ่มการชุมนุมด้วยพิธีสงฆ์ โคลงศรีปราชญ์ ที่อนุสาวรีย์ปราบกบฏ หลักสี่ ก่อนเคลื่อนพลทั่วประเทศยึดผ่านฟ้าตั้งเวที4 มีนาคม นายชินวัฒน์ หาบุญพาด แกนนำคนเสื้อแดง เปิดเผยถึงภาพรวมของการชุมนุมของกลุ่มคนเสื้อแดงว่า จะเริ่มต้นตั้งแต่วันที่ 12 มี.ค. โดยมีเวทีย่อยทั่ว กทม. 6 จุดคือ อนุสาวรีย์ปราบกบฎ ย่านหลักสี่ สน.ทุ่งสองห้อง สี่แยกบางนา สวนลุมพินี สามเหลี่ยมดินแดง วงเวียนใหญ่นายชินวัฒน์ ยังกล่าวด้วยว่า การชุมนุมจะเริ่มด้วยพิธีที่อนุสาวรีย์พิทักษ์รัฐธรรมนูญ โดยนายวีระ มุสิกพงศ์ แกนนำ นปช.จะนำทำพิธีสงฆ์ พิธีพราหมณ์ ตั้งแต่ช่วงเช้า และจะมีพิธีเผาพริก เผาเกลือสาปแช่งคนที่ทำลายประชาธิปไตย พร้อมกับอ่านโคลงของศรีปราชญ์หลังประกาศเคลื่อนพล คนเสื้อแดงที่ทำพิธี 6 จุดใน กทม.จะเคลื่อนพลมายังสะพานผ่านฟ้าลีลาศ ในช่วงเย็น เพื่อเข้ายึดเชิงสะพานผ่านฟ้าลีลาศ พร้อมกับตั้งเวทีใหญ่ที่สุด เพื่อรอรับกองทัพเสื้อแดงจากต่างจังหวัดที่จะเคลื่อนพลมาสมทบในเช้าวันที่ 14 มีนาคม โดยเวทีใหญ่บริเวณแยกผ่านฟ้านี้จะหันหลังให้ป้อมพระกาฬ ซึ่งถือเป็นชัยภูมิสำคัญ
คนเสื้อแดง เริ่มด้วยเวทีย่อย 6 จุดทั่ว กทม. เริ่มการชุมนุมด้วยพิธีสงฆ์ โคลงศรีปราชญ์ ที่อนุสาวรีย์ปราบกบฏ หลักสี่ ก่อนเคลื่อนพลทั่วประเทศยึดผ่านฟ้าตั้งเวที 4 มีนาคม นายชินวัฒน์ หาบุญพาด
ชินวัฒน์ หาบุญพาด,การชุมนุม,คนเสื้อแดง,แนวร่วมประชาธิปไตยต่อต้านเผด็จการแห่งชาติ